Nariadenie Rady (ES) č. 1148/2002
z 26. júna 2002,
ktorým sa mení a dopĺňa nariadenie (ES) č. 2505/96 o otvorení a správe autonómnych colných kvót spoločenstva pre určité poľnohospodárske a priemyselné výrobky
RADA EURÓPSKEJ ÚNIE,
so zreteľom na Zmluvu o založení Európskeho spoločenstva, najmä na jej článok 26,
so zreteľom na návrh Komisie,
Keďže:
(1) Na základe nariadenia (ES) č. 2505/96 [1] Rada otvorila colné kvóty spoločenstva pre určité poľnohospodárske a priemyselné výrobky. Požiadavky spoločenstva na tieto výrobky by sa mali uspokojiť s najpriaznivejšími podmienkami. Colné kvóty spoločenstva by sa mali preto otvoriť so zníženými alebo nulovými colnými sadzbami pre príslušné množstvá a zvýšiť alebo rozšíriť v prípade určitých existujúcich colných kvót, pričom sa zabráni akýmkoľvek výkyvom na trhoch s týmito výrobkami.
(2) Nariadenie (ES) č. 2505/96 by sa preto malo zmeniť a doplniť.
(3) So zreteľom na hospodársky význam tohto nariadenia je nevyhnutné odvolávať sa na naliehavosť zakotvenú v bode I(3) protokolu pripojeného k Zmluve o Európskej únii a k zmluvám o založení Európskych spoločenstiev o úlohe vnútroštátnych parlamentov v Európskej únii,
PRIJALA TOTO NARIADENIE:
Článok 1
Pre kvótu na obdobie od 1. januára do 30. júna 2002 sa príloha I k nariadeniu (ES) č. 2505/96 mení a dopĺňa takto:
- poradové číslo 09.2935: množstvo pre colnú kvótu sa upraví na 80000 ton.
Článok 2
Pre kvótu na obdobie od 1. januára do 31. decembra 2002 sa príloha I k nariadeniu (ES) č. 2505/96 mení a dopĺňa takto:
- poradové číslo 09.2799: množstvo pre colnú kvótu sa upraví na 50000 ton,
- poradové číslo 09.2950: množstvo pre colnú kvótu sa upraví na 6500 ton.
Článok 3
Colné kvóty uvedené v prílohe k tomuto nariadeniu sa doplnia do prílohy I k nariadeniu (ES) č. 2505/96 s účinnosťou od 1. júla 2002.
Článok 4
Toto nariadenie nadobúda účinnosť v deň jeho uverejnenia v Úradnom vestníku Európskych spoločenstiev.
Toto nariadenie je záväzné vo svojej celistvosti a je priamo uplatniteľné vo všetkých členských štátoch.
V Luxemburgu 26.júna 2002